CELEX: 62012TN0093
Language: et
Date: 2012-02-23 00:00:00
Title: Kohtuasi T-93/12: 23. veebruaril 2012 esitatud hagi — Gas versus Siseturu Ühtlustamise Amet — Grotto (BLUE JEANS GAS)

28.4.2012   
            
            
               ET
            
            
               Euroopa Liidu Teataja
            
            
               C 126/21
            
         23. veebruaril 2012 esitatud hagi — Gas versus Siseturu Ühtlustamise Amet — Grotto (BLUE JEANS GAS)
   (Kohtuasi T-93/12)
   2012/C 126/42
   Hagiavalduse keel: prantsuse
   
      Pooled
   
   
      Hageja: André Pierre Gas (Marseille, Prantsusmaa) (esindaja: advokaat L. Levy)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Grotto SpA (Chiuppano, Itaalia)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 7. detsembri 2011. aasta otsuse asjas R 620/2009-1 tervikuna ja saata asi tagasi ühtlustamisametisse uuesti läbivaatamiseks tehtava kohtuotsuse põhjal;;
            
         
               —
            
            
               mõista vaidlusaluse ühenduse kaubamärgi omanikult välja kõik käesoleva menetluse tulevikus tekkivad kulud ning hagejale seni tekkinud edasikaebamise kulud.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: sõnalisi osi BLUE JEANS GAS sisaldav kujutismärk kaupadele klassides 3, 9, 14 ja 25 — registreeritud ühenduse kaubamärk nr 305050
   
      Ühenduse kaubamärgi omanik: teine menetluspool apellatsioonikojas
   
      Ühenduse kaubamärgi kehtetuks tunnistamist taotlev pool: hageja
   
      Kehtetuks tunnistamise taotluse põhjendus: kehtetuks tunnistamise taotluses esitatud põhjendused tuginevad ühelt poolt määruse nr 207/2009 artikli 53 lõike 1 punktide a ja c, artikli 8 lõike 1 punkti b, artikli 53 lõike 2 ja artikli 8 lõike 1 kohaldamisele ning teiselt poolt kujutismärkide -GAS- BIJOUX ja BIJOUX -GAS- Prantsuse registreeringutele nr 1594704 ja nr 1627459 kaupadele klassides 14 ja 25.
   
      Tühistamisosakonna otsus: tunnistada ühenduse kaubamärk osaliselt kehtetuks.
   
      Apellatsioonikoja otsus: tühistada osaliselt tühistamisosakonna otsus, tunnistada ühenduse kaubamärk osaliselt kehtetuks ja lükata kehtetuks tunnistamise taotlus tagasi.
   
      Väited: määruse nr 40/94 artikli 56 lõike 3 (nüüd määruse nr 207/2009 artikli 57 lõige 3) ja määruse nr 2868/95 eeskirja 22 lõigete 3 ja 4 rikkumine; määruse nr 40/94 artikli 15 lõigete 1 ja 2 ning Prantsuse intellektuaalomandi seadustiku artikli L715 lõike 5 punkti b rikkumine; määruse nr 40/94 artikli 73 (nüüd määruse nr 207/2009 artikkel 75) rikkumine, kuna apellatsioonikoda rikkus mitut õigusnormi ja tegi mitu hindamisviga seoses tõenditega varasema kaubamärgi kasutamise kohta klassi 25 kuuluvate kaupade jaoks.
   Määruse nr 40/94 artikli 52 lõike 1 punkti a ning artikli 8 lõike 1 punkti b ebaõige kohaldamine ning määruse nr 40/94 artikli 53 ja Prantsuse õigusnormide, tsiviilseadustiku artikli 2262 ja Prantsuse intellektuaalomandi seadustiku artikli L714 lõike 3 rikkumine, kuna apellatsioonikoda hindas vääralt segiajamise tõenäosust.
   Määruse nr 40/94 artikli 74 rikkumine, kuna apellatsioonikoda tegi ultra petita otsuse, kui käsitles klassi 14 kuuluvate kaupade võrdlust, kusjuures need kaubad ei olnud talle esitatud hagi esemeks.
   Määruse nr 40/94 artikli 62 lõike 1 rikkumine, kuna apellatsioonikoda ei võinud analüüsis piirduda ainult kaubamärgist nr 1594704 tuleneva varasema õigusega pärast seda, kui oli otsustanud kasutada tühistamisosakonna pädevust, ega saata asja tagasi tühistamisosakonda selleks, et tehtaks otsus teiste õiguste kohta, millele hageja tugines ja mis olid juba läbi vaadatud.